Държавен вестник, бр. 80, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  80
4. разпределението на задълженията и 
отговорните структури и лица за изпълнение 
на предвидените мерки;
5. средствата и ресурсите, необходими за 
изпълнение на предвидените мерки;
6. времето за готовност за реагиране на 
структурите и лицата по т. 4;
7. реда за информиране на органите на 
изпълнителната власт при необходимост 
от въвеждане на плановете за защита при 
бедствие.
(2) Съдържанието на аварийния план може 
да бъде различно от посоченото в ал. 1, ако 
е определено в специален закон.
(3) Лицата по ал. 1:
1. утвърждават и актуализират при промяна 
на обстоятелство плана по ал. 1;
2. организират провеждането на тренировки 
по изпълнение на аварийния план най-малко 
веднъж годишно;
3. предоставят на кмета на общината ин­
формация за изготвяне на общинския план 
за защита при бедствия относно:
а) източниците на рискове от дейността им;
б) вероятните последствия при аварии и 
начините за ликвидирането им;
в) възможните въздействия върху населе­
нието и околната среда;
г) мероприятията, силите и средствата 
за провеждане на спасителни и неотложни 
аварийно-възстановителни работи в обекта;
4. при възникнала авария в обекта са 
длъжни:
а) незабавно да започнат провеждането на 
спасителни и неотложни аварийно-възстано­
вителни работи;
б) незабавно да съобщят за аварията на 
съответния оперативен център на Главна 
дирекция „Пожарна безопасност и защита 
на населението“ – МВР, и на кмета на непо­
средствено застрашената община;
в) да предоставят на съставните части на 
единната спасителна система информация 
за взривни вещества, опасни химически ве­
щества, източници на йонизиращо лъчение, 
както и друга информация за опасности за 
живота и здравето на хората;
г) при участие на екипи от единната 
спасителна система да им сътрудничат при 
отстраняване на аварията;
д) да осигурят безопасно унищожаване на 
отпадъците вследствие на аварията и нейното 
ликвидиране;
5. изграждат и поддържат локални системи 
за оповестяване;
6. създават, подготвят и поддържат в готов­
ност сили и средства за защита на работещите 
на територията на обекта;
7. провеждат обучение на работещите за 
защита при бедствия.“
§ 26. Член 36 се изменя така:
„Чл. 36. (1) Юридическите лица и еднолич­
ните търговци с изключение на тези по чл. 35, 
осъществяващи дейност в производствени 
сгради и в сгради за обществено обслужване, 
представляващи строежи първа, втора и трета 
категория по чл. 137 от Закона за устройство 
на територията, изготвят план за защита при 
бедствия на пребиваващите, който съдържа:
1. рисковете за обекта съгласно общинския 
план за защита при бедствия;
2. мерките за защита на пребиваващите;
3. разпределението на задълженията, от­
говорните структури и лицата за изпълнение 
на предвидените мерки;
4. ресурсите, необходими за изпълнение 
на предвидените мерки;
5. времето за готовност за реагиране на 
структурите и лицата по т. 3;
6. начина на взаимодействие със състав­
ните части на единната спасителна система.
(2) Лицата по ал. 1:
1. утвърждават и актуализират при промяна 
на обстоятелство плана по ал. 1;
2. организират провеждането на тренировки 
за изпълнение на плана по ал. 1 най-малко 
веднъж годишно;
3. изграждат и поддържат локални системи 
за оповестяване;
4. създават и поддържат в готовност средства 
за защита на пребиваващите на територията 
на обекта;
5. провеждат обучение на персонала за 
защита при бедствия.“
§ 27. В чл. 37 думите „плана за провеждане 
на спасителни и неотложни аварийно-възста­
новителни работи“ се заменят с „плановете 
за защита при бедствия“.
§ 28. В чл. 38, ал. 1 думата „комуникаци­
онно-информационни“ се заличава.
§ 29. В чл. 40, ал. 1 думите „е сключило 
договор“ се заменят с „е клинично здраво, 
не страда от психично заболяване и не е 
осъждано за умишлено престъпление от общ 
характер, освен ако е реабилитирано“.
§ 30. В чл. 42, ал. 1 се правят следните 
изменения:
1. В т. 2 думите „от преподаватели, вклю­
чени в регистъра по чл. 47, ал. 1, т. 4“ и 
запетаята след тях се заличават.
2. В т. 5 думите „чл. 47, ал. 1, т. 1“ се заме­
нят с „чл. 47, ал. 1“, а думите „и за издаване 
на удостоверение за неговия уникален код по 
чл. 47, ал. 1, т. 2“ се заличават.
§ 31. В чл. 44 се правят следните изменения 
и допълнения:
1. Досегашният текст става ал. 1 и в нея 
т. 3 се изменя така:
„3. да осигури за доброволните формиро­
вания безвъзмездно ползване на помещения, 
специализирана техника и оборудване.“
2. Създава се ал. 2: